Martin Linnes. Martin Linnes (; 1991-yil 20-sentyabrda Norvegiyaning Kongsvinger shahrida tugʻilgan) — norvegiyalik futbolchi, „Galatasaray“ futbol klubi va Norvegiya terma jamoasida yarim himoyachi sifatida oʻynaydi. Klublardagi faoliyati. Martin Linnes oʻz shahrining „Kongsvinger“ futbol klubi bitiruvchisi. 2010-yilning 5-mayida Martin Linnes Tippeligdagi debyutini „Sandefjord“ futbol klubiga qarshi oʻtkazgan. Mavsum oxirida klub „Superettan“ futbol klubiga oʻtgan. 2011-yil 26-iyunda „Brunet“ futbol klubiga qarshi bahsda u klub uchun birinchi golini urgan. 2012-yil boshida Martin Linnes „Molde“ futbol klubiga koʻchib oʻtgan. 23-mart kuni „Strømsgodset“ futbol klubiga qarshi bahsda u yangi jamoada debyut qilgan. 4-avgust kuni „Sogndal“ futbol klubiga qarshi oʻyinda Martin Linnes „Molde“ futbol klubi safida birinchi golini urgan. Klub bilan u ikki marta chempionlikni va Norvegiya kubogini qoʻlga kiritgan. 17-sentyabr kuni Yevropa ligasi doirasida Turkiyaning „Fenerbahçe“ jamoasiga qarshi o‘yinda Martin Linnes gollardan birini kiritgan. 2016-yilning 9-yanvarida Martin Linnes Turkiyaning „Galatasaray“ futbol klubiga o‘tgan. Shartnoma uch yarim yil muddatga imzolangan. 19-yanvar kuni Turkiya kubogi doirasida „Akhisar Belediyespor“ futbol klubiga qarshi oʻyinda u yangi jamoasi safida debyut qilgan. Xalqaro faoliyati. 2013-yil iyun oyida Martin Linnes yoshlar jamoasining Isroilda boʻlib oʻtadigan yoshlar oʻrtasidagi Yevropa chempionatiga daʼvogarligiga kiritilgan. Turnirda u Isroil, Angliya va Italiya yoshlar terma jamoasiga qarshi bahslarda qatnashgan. Oʻsha yilning 15-noyabrida Daniyaga qarshi oʻrtoqlik uchrashuvida Martin Linnes Norvegiya terma jamoasida Umar Elabdellaui oʻrniga maydonga tushgan. 2017-yilning 5-oktyabr kuni JCh-2018 saralashida San-Marinoga qarshi o‘yinda Martin Linnes terma jamoa safidagi ilk golini urgan.